FIN Broker จับมือ “ควิกเซอร์วิส” ขายประกันออนไลน์ ดันยอดซื้อปีนี้ 1.5 พันลบ.
FIN Broker ประกาศความร่วมมือ Quick Service นำแพลตฟอร์ม “FIN Broker” ช่วยพัฒนาธุรกิจขายประกัน ชูความแข็งแกร่งมีเครือข่ายสาขาให้บริการครอบคลุมทั่วประเทศกว่า 500 แห่ง คาดกระตุ้นยอดซื้อประกันภัยรถยนต์ทั้งปี 100 ล้านบาท ดันเป้าหมายทั้งปีทะลุ 1,500 ล้านบาท 
FIN Broker ประกาศความร่วมมือ Quick Service นำแพลตฟอร์ม “FIN Broker” ช่วยพัฒนาธุรกิจขายประกัน ชูความแข็งแกร่งมีเครือข่ายสาขาให้บริการครอบคลุมทั่วประเทศกว่า 500 แห่ง คาดกระตุ้นยอดซื้อประกันภัยรถยนต์ทั้งปี 100 ล้านบาท ดันเป้าหมายทั้งปีทะลุ 1,500 ล้านบาท 
28 เม.ย. 2565

นายปัญญวัฒน์ โพธิ์ศรีทอง ประธานเจ้าหน้าที่บริหาร บริษัท ฟิน อินชัวรันส์ โบรคเกอร์ จำกัด สตาร์ทอัพธุรกิจประกันภายใต้แบรนด์ “ฟินประกันรถ” เปิดเผยว่า แผนธุรกิจของบริษัทฯ มุ่งขับเคลื่อนการขยายช่องทางการจำหน่ายประกันภัยรถยนต์บนแพลตฟอร์มออนไลน์ เพื่อให้เข้าถึงกลุ่มลูกค้าประกันภัยและสร้างการเติบโตอย่างต่อเนื่อง
โดยล่าสุด “ฟินโบรคเกอร์” สตาร์ทอัพในธุรกิจประกันภัยที่มีผลิตภัณฑ์ประกันภัยแบบครบวงจร จับมือกับ “ควิก เซอร์วิส” ผู้นำด้านแฟรนไชส์ร้านรับส่งพัสดุด่วนและสารพัดบริการชุมชน ผนึกความร่วมมือครั้งสำคัญผลักดันการขายประกันภัยรถยนต์ ภายใต้แพลตฟอร์ม “FIN Broker”
นายชาตรี ศรีชัยวาณิชย์ ประธานเจ้าหน้าที่บริหาร บริษัท ควิก เซอร์วิส จำกัด หรือ “Quick Service” ผู้นำด้านแฟรนไชส์ร้านรับส่งพัสดุด่วนและสารพัดบริการชุมชน ภายใต้แนวคิด “จุดเดียวจบ ครบทุกบริการ” ระบุว่า บริษัทให้บริการอย่างครบวงจร ทั้งบริการ พ.ร.บ.และประกันภัย บริการชำระเงิน บริการขนส่งอีคอมเมิร์ช มีเครือข่ายสาขาที่แข็งแกร่งในการให้บริการครอบคลุมทั่วประเทศ 500 แห่ง จึงมีฐานลูกค้าที่สนใจซื้อประกันภัย ภาคบังคับ (พรบ.) และภาคสมัครใจ (ประกัน) เป็นจำนวนมาก ความร่วมมือครั้งนี้ นับเป็นก้าวสำคัญในการผลักดันให้ฟินโบรคเกอร์ ขยายช่องทางขายผ่านหน้าร้านควิกเซอร์วิส ด้วยแพลตฟอร์ม “FIN Broker” เพื่อให้เข้าถึงกลุ่มลูกค้าผู้ที่ต้องการซื้อประกันรถยนต์เพิ่มขึ้น
ส่วนแผนธุรกิจในระยะยาว บริษัทฯ มีแผนจะร่วมลงทุนกับควิกเซอร์วิส ผลักดันแฟรนไชส์หน้าร้านให้บริการเคาเตอร์เซอร์วิส สนับสนุนการพัฒนาเทคโนโลยีใหม่ๆ เพื่อต่อยอดจุดขายประกันอย่างครบวงจร ขณะที่สถิติรถยนต์จดทะเบียนสะสมเป็นรถยนต์นั่งส่วนบุคคลไม่เกิน 7 คน มีมากกว่า 10 ล้านคัน ซึ่งความร่วมมือของทั้งสองบริษัทฯ วางแผนบุกตลาดขยายเครือข่ายแฟรนไชส์ควิกเซอร์วิสทั่วประเทศ ให้เข้ามาใช้งานแพลตฟอร์ม “FIN Broker” ครอบคลุมทั่วประเทศ ภายใน 1 ปีข้างหน้านี้
นายปัญญวัฒน์ กล่าวว่า ความร่วมมือกันครั้งนี้นับว่าเป็นจุดเริ่มต้นที่สำคัญของฟินโบรคเกอร์ ในการรุกตลาดขยายประกันภัยรถยนต์ ร่วมมือกับควิกเซอร์วิส ซึ่งคาดว่าจะกระตุ้นยอดซื้อประกันภัยรถยนต์ทั้งปีเพิ่มขึ้น 100 ล้านบาท และสนับสนุนเป้าปีนี้ที่ 1,500 ล้านบาท โดยบริษัทฯยังมุ่งมั่นพัฒนาแพลตฟอร์มประกันออนไลน์ “FIN Broker” ให้บริการครอบคลุมทุกประกันและตอบโจทย์ทุกความต้องการ ช่วยเพิ่มประสิทธิภาพการบริหารจัดการรวมถึงการบริการดูแลลูกค้าที่ซื้อประกันภัย ผ่านแพลตฟอร์ม “FIN Broker”